पढ़ने के तरीके में बदलाव ख़राब आदतों को छोड़ना पढ़ने की गति बढाएं
अपनी गति बढ़ाने का सबसे असरदार तरीका है की आप किताब का  ढंग से एक बार जायजा कर लें। इससे आपको यह पता चलेगा की किताब किस बारे में है और पढने लायक भी है के नहीं।   जायजा करने के लिए पहला अनुच्छेद पूरा पढ़ें, बाकी के अनुच्छेदों का पहला वाक्य पढ़ें, और आख़िरी अनुच्छेद को भी पूरा पढ़ें। इन सब के बीच में शीर्षक, मुख्य बिंदु और हाइलाइटेड शब्दों को पढ़ें। इनसे आपको किताब का सारा विवरण तो नहीं मिलेगा लेकिन आपको यह पता चलेगा की कौनसे ज़रूरी हिस्से हैं जो आपको पढ़ना चाहिए। यह एक बहुत अच्छा तरीका है उन लम्बे, अपरचित और मुश्किल किताबों को पढ़ने का जिनके अभी शुरुआती रूप से समझ रहे हों। इसके लिए आप एक बार पूरी किताब को देखें और ज़रूरी शब्द उसमें से निकालें। इस तकनीक से आपको विषय की एक बुनियादी समझ मिलेगी और आपका ज्यादा वक़्त भी नहीं बर्बाद होगा।  मसलन इस वाक्य में "बहादुर शेर ने अपने बेफिक्र शिकार - हिरन को खाया" में यह ज़रूरी नहीं की आप पूरा वाक्य पढ़ें। अगर आप मुख्य शब्द "शेर-शिकार-हिरन" पढ़ लें तो भी आप वाक्य का अर्थ समझ जायेंगे .इस कदम से आप मतलब खोये बिना पूरी किताब को पढ़ सकते हैं। इस तकनीक का इस्तमाल आप छोटे लेखों जैसे न्यूसपेपर और मैगज़ीन के लेखों को पढ़ने के लिए कर सकते हैं। कुछ लेख किसी आसान बात को भी समझाने के लिए कई बार उसको दोहराते हैं। अगर आपको वह बात हलके से भी समझ आ गयी है तो आपको पूरा अनुछेद पढ़ने की ज़रुरत नहीं है। यह बात न्यूजपेपर और मैगज़ीन के लेखों के लिए भी लागू होती है --अगर आपको सिर्फ भूमिका जाननी है तो यह आप अनुच्छेद की पहली और आख़िरी वाक्य को पढ़ कर आसानी से कर सकते हैं। अगर आप अपनी पढ़ने की गति बढाना चाहते हों तो आपको वह जानकारी छोड़ने की आदत डालनी चाहिए जिनको पढ़कर आपको कुछ ख़ास हासिल नहीं होने वाला।    कौनसे हिस्से पढ़ने योग्य है यह आप अनुछेद की पहला वाक्य पढ़कर या फिर महत्वपूर्ण शब्द पढ़कर अंदाज़ा लगा सकते हैं। इससे आपको अंदाज़ा हो जायेगा की लेख में क्या जानकारी है और क्या वह इस लायक है की उसे पढा जाये। यह उन चीजों के लिए भी लाज़मी है जिनमें आपको रूचि नहीं हो। अगर आप किसी की जीवनी या कोई एतिहासिक लेख पढ़ रहे हों तो आप उन हिस्सों को छोड़ दें जिनमें आपको रूचि नहीं है। इससे आप अच्छे पाठक तो नहीं बनेंगे लेकिन यह आपका काफी वक़्त बचाएगा और आपके हित में भी रहेगा। इसके अलावा आपको एक ऐसी किताब को छोड़ने में दुःख नहीं होना चाहिए जो आपको आनंद नहीं पहुंचा रही या जिससे आप  कुछ सीख नहीं रहे। कई किताबें गलत तरीके से लिखी गई होती हैं और वह आप जो जानना चाहते हैं उसे सही से बता भी नहीं पाती हैं। हर किताब का 10% पढ़ने की कोशिश करें अगर वो ठीक न लगे तो उसे रख दूसरी किताब को पढ़ें। इससे आपका वक़्त भी बचेगा और आपको आगे चलके फायदा भी होगा। कई लोग जब तेज़ पढना शुरू करते हैं तो उन्हें सारी जानकारी समझ कर सहेजने में दिक्कत होती हैं। इसको ठीक करने का आसान तरीका है की आप ज्यादा किताबें पढ़ें पर आप नीचे लिखी तकनीकों का इस्तमाल भी कर सकते हैं।    जो जानकारी किताबों में मिले उसे अपनी ज्ञान से जोडें। मुश्किल विचारों को अपने निजी अनुभवों, यादों या भावनाओं से जोड़ने से आपको जानकारी को समझने में आसानी होगी। मसलन अगर आप कहीं फ्रेंच शब्द "हयूरेक्स"(जिसका मतलब है खुशी) पढ़ें तो आप उसे आपनी किसी ऐसी याद से जोड़ सकते हैं जहाँ आपको बहुत ख़ुशी हासिल हुई हो।  ज़रूरी जानकारी को हाईलाइट करें और एक सारांश लिख लें। किताब पढ़ते वक़्त ज़रूरी हिस्से हाईलाइट करें (पेज भी मोड़ सकते हैं) एक बार किताब ख़तम कर लें तो वापस जा कर उन हिस्सों में से एक 200 से 300 शब्दों का सारांश लिख लें। इससे आपको जानकारी अच्छे से याद भी रहेगी और आप सरे संधार्बों का एक डेटाबेस सा बना सकते हैं जो आपके भविष्य में काम आ सकता है। शब्दों को जोर से पढ़ना एक अच्छा तरीका है बच्चों को पढना सीखाने के लिए पर जल्दी पढ़ना सीखने के लिए यह सही नहीं है। वो इसलिए क्यूंकि सब वोकलिज़ेशन की वजह से आप शब्दों को इतने ही तेज़ पढ़ पाते हैं जितना की आप उन्हें बोल पाते है जो की ज्यादा तेज़ नहीं होता है। अगर आप सब वोकलिज़ेशन छोड़ दें तो आप अपने पढ़ने की रफ़्तार को दुगना या तिगना कर सकते हैं। इससे बचने के लिए आप च्युइंग गम खा सकते है या गाना गुनगुना सकते हैं ताकि आपका मुंह व्यस्त रहे। ऐसा कर पाना थोडा मुश्किल है पर ध्यान ,एकाग्रता और अभ्यास से आप ऐसा कर पाएंगे। एक और आदत जो लोगों में होती है की वह एक एक शब्द को अलग अलग पढ़ते हैं। इससे बेहतर है की कई टुकड़ों को एक बार में पढ़ें। मसलन अनुभवहीन पाठक इस वाक्य को की घोडा अस्तबल में है इसको एक एक शब्द कर के पढ़ेंगे। लेकिन आपके दिमाग की यह ख़ास बात होती है की अगर शब्द नहीं है तो उन्हें खुद से पढ़  लेता है, तो अगर आप अपने दिमाग को ऐसा सिखा दें की खाली घोडा और अस्तबल पढले तो बाकी के शब्द वह खुद ही डाल सकता हैं। इससे 50% शब्द पढ़ने से ही आप पूरी किताब को समझ और पढ़ पाते हैं। इससे आपकी किताब जल्दी पढ़ने की गति बहुत बढ़ जायेगी। जब बच्चे पढना सीखते हैं तो हम उन्हें एक एक शब्द पढना सिखाते हैं। लेकिन हमारी आँखें एक साथ 4 से 5 शब्द पढ़ सकती हैं, इससे किताब पढना और अक्षम  हो जाता है।   पढ़ते वक़्त अपने चेहरे को आराम और नज़रों को नरमाहट दें, इससे आप एक पृष्ट में से एक साथ ज्यादा हिस्सा पढ़ सकते हैं। कम से कम 4 शब्द एक बार में पढ़ें फिर अगले शब्दों पर जायें। इसके अलावा अपनी परिधीय दृष्टि का पढ़ते वक़्त इस्तमाल करें। इससे आप बिना नज़र को बडाये वाक्य के अंत तक एक बार में पढ़ सकते हैं और इससे वक़्त भी बचता है। वापसी प्रक्रिया में पाठक एक ही वाक्य या भाग को 2 से 3 बार जाने या अनजाने में पढ़ता है। इससे आपका काफी वक़्त ज़ाया होता है और किताब के समझने में भी कोई फायदा नहीं होता है।  कई लोग वापसी प्रक्रिया इसलिए अपनाते हैं क्यूंकि वो पढ़ते वक़्त भूल जाते है  की वो कहाँ पर हैं। इससे बचने के लिए आप ऊँगली,पेन या किसी कार्ड से उस जगह पर निशान छोड़ सकते हैं। कई लोग इसलिए बार बार पढ़ते हैं क्यूंकि उन्हें पहली बार में उस हिस्सा का मतलब समझ नहीं आता है। इससे बचने के लिए आप पहली बार में ही एकाग्रता से पढ़ें, पढ़ना एक सक्रिय गतिविधि होनी चाहिए इसलिए मन से पढ़ें ताकि बार बार न पढ़ना पड़े। इसके इलावा आपको ये फैसला करना है की जो आप दोबारा पढ़ रहे हैं वह जानकारी फिर से पढ़ने योग्य है भी की नहीं। अगर आपको उस वाक्य का बुनियादी मतलब समझ में आ गया हो (चाहे आपने एक एक शब्द न पढ़ा हो) तो उसे बार बार न पढ़ें इससे सिर्फ वक़्त बर्बाद होगा। कई लोग इसलिए धीमे पढ़ते हैं क्यूंकि वह गलत वातावरण में पढ़ने की कोशिश कर रहे हैं। अगर आप जल्दी पढ़ना चाहते हैं और साथ में समझना भी चाहते हैं तो बाहरी और अंदरूनी विकर्षण को हटायें।   जहाँ काफी शोर हो वहां न पढ़ें: इससे आपका बार बार ध्यान बंटेगा और आपको बार बार एक ही अनुछेद को पढ़ना पड़ेगा या समझने के लिए फिर सब वोकलिज़ेशन करना पड़ेगा। शांत वातावरण में पढ़ें जहाँ आपका सारा ध्यान किताब पढ़ने पर ही हो-साथ में और कोई काम न करें। आपको अंदरूनी विकर्षण भी हटाना होगा जैसे काम के बारे में या खाना क्या बनना है ऐसा कुछ सोचना। अपने मन को रोकना बहुत मुश्किल है पर अगर आप ऐसा कर पाएं तो आप अपनी किताब पढ़ने की गति को और बड़ा पाएंगी। आपको एक दम से जल्दी किताब पढ़ने का हुनर नहीं आ जायेगा इसीलिए आपको तब तक अभ्यास करने की ज़रुरत है जब तक वह आपके बांये हाथ का खेल न बन जाये। हर रोज़ 15 से 20 मिनट के अभ्यास से भी आपके गति में एकदम परिवर्तन आजायेगा।  किताब पढ़ने की गति बड़ने में वक़्त लगेगा क्यूंकि आप बिलकुल नए तरीके से पढ़ना सीख रहे हैं। इसीलिए सब्र रखें याद करें की जब छोटे थे तब कितने साल लगे थे पढ़ना सीखने में। एक अच्छा तरीका अपनी बढ़त जानने का है की अपने आप को टाइम करें। एक टाइमर रखें और देखें की आप एक मिनट में कितने शब्द पढ़ लेते हैं। आप जितना अभ्यास करेंगे उतना ही यह अंक बढ़ता जायेगा। जब आप जल्दी पढ़ना सीख रहे हों तो आसान लेखों से शुरुआत करें --कुछ ऐसा जिससे आप आनंद उठाएं --तब तक जब तक आपकी क्षमता  में काफी सुधार न हो जाये   कोई सफ़र से जुडी किताब या किसी की जीवनी पढ़ें। अगर आप शुरू से ही कोई मुश्किल किताब --जैसे फिजिक्स की किताब --पढ़ेंगे तो आपको यह सब बहुत मुश्किल लगेगा। एक बार आप थोड़े प्रवीण हो जायें और आपको यह समझ में आ जाये की किसी लेख में क्या देखना है तो आपको  मुश्किल लेख पढ़ने में आसानी मिलेगी। इस वक़्त तक आपको अंदाज़ा हो गया होगा की कौन सी तकनीक आपके लिए उपयुक्त है और कौन सा लेख का हिस्सा पढ़ना सबसे ज़रूरी है। एक पेन, इंडेक्स कार्ड और ऊँगली का इस्तमाल करें अपने पढने वाली जगह पर निशान छोड़ने के लिए। इससे न सिर्फ आप अपनी जगह नहीं भूलेंगे आपको और भी फायदे होंगे।   पॉइंटर को जल्दी जल्दी हर वाक्य और पृष्ट के अंत तक ले जाने से आप अपनी निर्धारित गति जैस चाहें बना सकते हैं। अपनी आँखों को चुम्बक की तरह पॉइंटर के साथ ले कर चलिए --जहाँ पॉइंटर जाये वहां आपकी ऑंखें चलनी चाहिए। आपका दिमाग पढ़ने में पूरी तरह से डूबने के लिए थोड़ा टाइम लेगा खासतौर पर तब जब आप किसी और ज्यादा एक्टिव एक्टिविटी को करके आ रहे हों। इसलिए एक बार में कम से कम 15 मिनट तक लगातार पढ़ने की कोशिश करें जिससे आपके दिमाग को फोकस होने में मदद मिले।  समय के साथ और प्रैक्टिस के साथ आपका फोकस बढ़ता जाएगा। जरूरत लगने पर ब्रेक लेना भी सही रहता है। अपने पढ़ने की गति बदने के लिए तकनीकों का इस्तमाल करने के इलावा आपके लिए ज़रूरी है की आप पढ़ने के प्रति अपना रवय्या बदलें।   पढ़ने को काम समझने से बेहतर है की उसे ऐसे समझा जाये की बहुत ज़रूरी चीज़ है, उसे एक अवसर समझें --मनोरंजित होने का, कुछ नया सीख कर आगे बढ़ने का। विषय क्या है इससे फरक नहीं पड़ता--वह स्टेटिस्टिक्स की किताब हो सकती है या कोलोराडो में माइनिंग का इतिहास -- आप उस को खुले दिमाग और सीखने की चाह से पढ़ेंगे तो आप खूब आनंद उठाएंगे और आसानी से सीख भी पाएंगे। जल्दी पढ़ने के फायदे हैं पर यह जानना ज़रूरी है की कब आपको अपनी गति कम करके यह समझना चाहिए की आप क्या पढ़ रहे हैं।   एक लेख को छानने से कोई फायदा नहीं अगर उससे आपको ज़रूरी जानकारी समझने में दिक्कत हो। इसिलए यह ज़रूरी है की आप जानें की कब आपको धीरे पढना चाहिए। इसके इलावा कई ऐसी किताबें हैं जिन्हें जल्दीबाजी में नहीं पढना चाहिए। इनमें कविताएँ, नाटक, साहित्य और फिक्शन की किताबें शामिल हैं। इस तरीके की किताबें कला और रचनात्मकता की मिसालें होती हैं इसीलिए उनका एक एक शब्द पढ़ कर समझना चाहिए। अगर आप इन्हें जल्दी पढ़ेंगे तो आप इनकी कीमत नहीं समझ पाएंगे।
पढ़ने वाली सामग्री को एक बार ढंग से जायजा कर  लें: सबसे ज़रूरी शब्दों को ढूँढें: आप अनुच्छेद का पहला और आखिरी वाक्य पढ़ें। अगर आप  जानकारी लेने के लिए कोई लेख या किताब पढ़ रहे हैं तो अनुच्छेद का पहला और आखिरी वाक्य सबसे अच्छे तकनीक है आपका द्वारा पहले से मालूम चीज़ों को दुहराने के लिए। 
 जो हिस्से आपको मालूम हों उन्हें छोड़ दें: सबसे ज़रूरी जानकारी को सहेजें: शब्दों को अपने दिमाग में दोहराएं नहीं, कई लोग शब्दों को पढ़ते वक़्त बोलते जाते हैं या दिमाग में उन शब्दों को सुनते हैं। इसको सब-वोकलिज़ेशन कहते हैं और यह गति पकड़ने में सबसे बड़ी अड़चन है।
 एक एक शब्द को न पढ़ें: अपनी नज़र को थोड़ा काबू में रखें: वापसी प्रक्रिया से बचें: विकर्षण से बचें: थोडा थोडा रोज़ अभ्यास करें: पहले आसान लेख पढ़ें: अपनी उँगलियों से पढ़ने की कोशिश करें: अपना फोकस बढ़ाने के लिए लंबे समय तक पढ़ने की कोशिश करें: पढ़ने के लिए अपना रवैय्या बदलें: कब रुकना हैं यह जान लें:
https://www.wikihow.com/Read-Faster https://www.wikihow.com/Read-Faster https://www.wikihow.com/Read-Faster
Changing the Way You Read Breaking Bad Habits Improving Your Reading Pace